**Nr. \_\_\_\_\_\_prot Tiranë më, datë \_\_.\_\_.2023**

**FTESË PËR OFERTË**

**Lënda: Kërkesë për shërbim “Staf për Performancën Artistike për eventin “Tirana Pride Big Concert’**

Kongresi Rinor Kombëtar (National Youth Congress - NYC) është një organizatë ombrellë e të rinjve - një bashkim i organizatave rinore, grupeve joformale, forumeve rinore të partive politike, me qëllim shkëmbimin e informacionit, nxjerrjen në pah të çështjeve të të rinjve, lobimin dhe advokimin për zgjidhjen e këtyre çështjeve dhe ngritjen e kapaciteteve për të gjitha subjektet e përfshira në rrjet. NYC-ja u krijua në mars 2013 në Tiranë ku numëron një antarësi mbi 120 organizata rinore aktive në të gjithë vëndin. Kongresi Rinor Kombëtar bashkon organizata të ndryshme në nivel kombëtar dhe rajonal. Misioni i Kongresit Rinor Kombëtar është të mobilizojë organizatat rinore dhe të forcojë rolin e të rinjve në shoqëri. Të rinjtë në të gjithë Shqipërinë do të kenë një zë të përbashkët për të mbrojtur dhe lobuar për çështjet që i prekin ata.

“Closing Manifesto” është finalizimi i projektit Artivist Stafetë, i cili do të zbatohet gjatë një periudhe 3 mujore (mars- qershor 2023) nga Kongresi Rinor Kombëtar në partneriteti me Nisma ARSIS dhe Neë Policy Group. Qëllimi i këtij projekti është organizimi i eventeve në kuadër të Ditës Ndërkombëtare të të Drejtave të Njeriut në muajin maj, si dhe me aktivitete artistike ku do të shfaqen produktet e krijuara nga ciklet e mëparshme të këtij projekti si filma, podkaste dhe storrytelling. Ky projekt mundësohet me mbështetjen financiare të Bashkimit Evropian nëpërmjet organizatave OMSA, Act for Society dhe MasterPeace.

Në kuadër të organizimit të eventit kërkojmë të prokurojmë shërbimin “Staf për Performancën Artistike për eventin “Tirana Pride Big Concert’’, për 5 këngëtarë dhe 1 DJ, **me të dhënat dhe specifikimet e përcaktuara bashkëlidhur kësaj kërkese për ofertë,** **me fond limit: 227. 210 lekë bruto.**

**DOKUMENTACIONI I KËRKUAR:**

Të interesuarit duhet të dorëzojnë ofertën e tyre, së bashku me dokumentacionin si më poshtë:

* Kopje të ekstraktit të subjektit;
* Vërtetim që subjekti nuk ka detyrime Bashkiake;
* Oferta ekonomike e ndarë sipas zërave të ftesës për ofertë dhe në total;
* Të dhënat e sakta të personit të kontaktit.

Mospaqaqitja e dokumentave të kërkuar përbën kusht për skualifikim.

Ofertuesi merr përsipër transportin, montimin, shërbimin përgjatë gjithë kohëzgjatjes së eventit, çmontimin dhe largimin e pajisjeve.

Afati i realizimit të shërbimit është data **20 maj 2023.**

Vendi ku do të kryhet shërbimi është Tirane (me prioritet **Sheshi ‘Italia’).**

**DORËZIMI I DOKUMENTACIONIT DHE OFERTËS:**

Dokumentacioni të dorëzohet fizikisht në një zarf të mbyllur, të firmosur dhe vulosur nga subjekti aplikues, brenda të cilit ndodhen në zarf më vete dokumentat teknike dhe në zarf më vete oferta financiare (formulari i bashkelidhur fteses). Dorëzimi i dokumentacionit të kerkuar duhet të bëhet në adresën e mëposhtme:

**Rruga “Dervish Hatixhe”, Pallati “Mozart”, Hyrja 1, Kati 1, Tiranë, Shqipëri**.

**AFATI I DORËZIMIT TË OFERTAVE:**

Afati i fundit për pyetje sqaruese është data 0**8 maj 2023 ora 14:00**

Afati i fundit për dorëzimin e ofertave është **data 09 maj 2023 ora 15:00**

**HAPJA ZYRTARE E OFERTAVE:**

Të gjithë ofertuesit janë të ftuar të marrin pjesë në procesin e hapjes zyrtare të ofertave:.

Në datën: **data 09 maj 2023 ora 16:00**

Në adresën: Rruga “Dervish Hatixhe”, Pallati “Mozart”, Hyrja 1, Kati 1, Tiranë, Shqipëri.

Ofertuesit duhet të jenë të pajisur me autorizimin përkatës nga subjekti dhe një mjet identifikimi, për të qenë prezent në hapjen e ofertave, si përfaqësues zyrtar i subjektit.

Në rast se asnjë subject nuk paraqitet në procesin e hapjes zyrtare të ofertave, procesi do të vijojë normalisht.

Në ofertën që ju do të paraqisni duhet të jenë përcaktuar saktë të dhënat e personit të kontaktit.

Ofertë fituese do të shpallet oferta me vlerën totale me të ulët për shërbimin e kërkuar.

Duke ju falënderuar për bashkëpunimin, mbetemi në pritje të Ofertës suaj,

Kongresi Rinor Kombëtar në kuadër të TEYC2022.